=== Væksten gennem 1900-tallet ===
[[Fil:Carlsberg-tankflytning1.jpg|thumb|De første af Carlsbergs tanke flyttes på blokvogne fra [[Valby]] til [[Sydhavnen]], så de kan sejles til [[Fredericia]].]]
[[Fil:Carlsberg fra luften.JPG|thumb|Luftfoto af Carlsberg i Valby, 2008.]]
Carlsberg gik efterhånden til at være landsdækkende, og specielt i årtierne efter 2. verdenskrig begyndte bryggeriet at etablere produktion i udlandet. I [[1964]] overtog Carlsberg det nordsjællandske bryggeri [[Wiibroe]], men lod det foreløbigt have sin egen ølproduktion. Carlsberg købte [[De forenede Bryggerier]] ([[Tuborg]]) i [[1970]] og fortsatte en overgang med dettes navn. I [[1988]] købte man det mindre [[Vesttyskland|vesttyske]] [[Hannen-Brauerei]], og i [[1992]] indgik Carlsberg en fusion med [[Det Forenede Kongerige Storbritannien og Nordirland|britiske]] [[Tetley]]. I [[2000]] overtog Carlsberg det store schweiziske bryggeri [[Feldschlösschen]].
 
I [[2000]] lagde Carlsberg og norske [[Orkla (selskab)|Orkla]] deres bryggeriaktiviteter i selskabet Carlsberg Breweries A/S med en ejerandel på henholdsvis 60 og 40 procent. Ejerstrukturen viste sig ikke at være optimal, og efter et overtagelsesforsøg fra Orkla, købte Carlsberg i [[2004]] selskabet fri igen for 14,8 mia. kr., ligesom det forøgede gælden yderligere ved at overtage tyske [[Holsten Brauerei]], hvilket gav en solid position på det nordtyske marked.
Bygninger,_konstruktioner_og_anlæg Foreninger Organisationer